Žaloba podaná 8. augusta 2022 – Cyprian Iwuć/EUIPO – Hangzhou XiangHui [Krabica na balenie, ponožky (súprava)]
(vec T-492/22)
Jazyk, v ktorom bola podaná žaloba: poľština
Účastníci konania
Žalobca: Cyprian Iwuć (Sliema, Malta) (v zastúpení: T. Kos, radca prawny)
Žalovaný: Úrad Európskej únie pre duševné vlastníctvo (EUIPO)
Ďalší účastník konania pred odvolacím senátom: Hangzhou XiangHui International Trading Co., Ltd. (Hangzhou, Čína)
Údaje týkajúce sa konania pred EUIPO
Majiteľ sporného dizajnu: ďalší účastník konania pred odvolacím senátom.
Dotknutý sporný dizajn: dizajn Spoločenstva „krabica na balenie, ponožky (súprava)“ – dizajn Spoločenstva č. 8 043 228-0001.
Napadnuté rozhodnutie: rozhodnutie tretieho odvolacieho senátu EUIPO z 20. mája 2022 vo veci R 1672/2021-3.
Návrhy
Žalobca navrhuje, aby Všeobecný súd:
zrušil napadnuté rozhodnutie a v dôsledku toho rozhodol o výmaze sporného dizajnu, a subsidiárne, v prípade neuznania nedostatku novosti sporného dizajnu ako celku, obmedzil zápis sporného dizajnu na kartónovú krabicu podľa článku 25 ods. 6 nariadenia Rady (ES) č. 6/2002,
uložil EUIPO a ďalšiemu účastníkovi konania pred EUIPO povinnosť nahradiť trovy konania pred odvolacím senátom a uložil EUIPO povinnosť nahradiť všetky trovy tohto konania.
Uvádzaný žalobný dôvod
Porušenie článku 5 ods. 1 písm. b) a článku 7 ods. 1 v spojení s článkom 63 nariadenia Rady (ES) č. 6/2002 o dizajnoch spoločenstva v spojení s článkom 28 ods. 1 písm. b) bodom v) nariadenia Komisie (ES) č. 2245/2002, ktorým sa vykonáva nariadenie č. 6/2002.
____________